A NETFLIX SAJÁT GYÁRTÁSÚ SOROZATA
Mi az igazság?
Ünnepélyesen esküszöm…
Gyerekként megtanuljuk, hogy bizonyos tények vitathatatlanok.
Csakhogy a kaotikus világban tevékenykedő zsarnokként
az igazság gyakran… kényelmetlen.
Az igazság probléma az autoritárius vezetőnek,
mert vitákat generál.
Azt sugallja, hogy megkérdőjelezhetjük a történeteket, amelyeket kapunk.
Kevés zsarnok harcolt annyira fáradhatatlanul az igazság ellen,
mint Sztálin.
Propagandával, félrevezetéssel és egyéb ügyes trükkökkel
tartotta teljes ellenőrzése alatt az óriási Szovjetuniót.
Sztálin kijelölte a valóság alapját a nép számára.
Egyszerű a dolog: ha a forradalom ügyét szolgálja, igaz.
Az útmutatóval Sztálin nem csak a nép életét uralta…
Az egyének szabadsága többé nem létezik.
…hanem a tudtát is.
KONTROLLÁLD AZ IGAZSÁGOT
Három évtizedes uralma alatt Sztálin
minden, az állam hatalmát veszélyeztető intézményt szétzúzott.
Hogy megértsük, hogy csinálta,
először meg kell ismerkednünk az életével.
1. TÉNY – GRÚZIÁBAN SZÜLETETT, NEM SZTÁLIN NÉVEN
Ioszeb Dzsugasvili néven született
egy kis grúz faluban, Goriban, az Orosz Birodalom peremvidékén.
Később vette fel a Sztálin nevet.
A név az orosz sztál,
vagyis „acél” szóból ered.
A húszas évei elején csatlakozott a bolsevikekhez,
az orosz kormány megdöntésére törekvő marxista lázadókhoz.
Erőszakosak voltak.
Sztálin egy kisebb terrorista csoportot vezetett.
Többször is letartóztatták és Szibériába száműzték,
de megszökött és visszatért a mozgalomhoz.
Akik túlélték, megedződtek. Kemények lettek.
3. TÉNY SZTÁLIN FELKELTETTE LENIN FIGYELMÉT
Azzal ragadta meg Lenin figyelmét,
hogy képes volt végrehajtani a dolgokat.
Az 1917-es bolsevik hatalomátvételkor
Sztálin kulcsfontosságú minisztériumot kap Lenintől.
Sztálin 1922-ben lett a Kommunista Párt főtitkára.
Ez ekkor bürokratikus pozíció volt.
A kortársak egyszerű aktatologatónak tekintették.
Sztálin szándékosan alakította ki ezt a képet magáról,
hogy ne tekintsék fenyegetésnek.
Tehát így szerzett magának hatalmat és befolyást Sztálin.
De ahhoz, hogy zsarnok legyen,
le kellett győznie a riválisait, és leszámolni a múltjával.
A kézikönyv szerencsére kiváló taktikát kínál
a tiszta lappal induláshoz.
TAKTIKA ÍRD ÁT A TÖRTÉNELMET
Valaki egyszer azt mondta: „Aki uralja a múltat, az uralja a jövőt is.”
Sztálin tanulmányozta a történelmet.
Tudta, hogy nem lehet hátradőlni,
és megvárni, hogy a történelem törvényei mindent megoldjanak.
Ki kell kényszeríteni.
Ez igaz Sztálinra, és persze rájuk is.
A nemzeti büszkeség visszaállítására
Hitler parancsot adott arra,
hogy semmisítsék meg az I. világháborús emlékműveket,
kitörölve a német vereség emlékét.
Az észak-koreai Kim-dinasztia állítja,
hogy Dél-Korea kezdte a koreai háborút,
miközben valójában az északiak rohanták le Szöult.
Mao Ce-Tung tagadta,
hogy egy kínai is éhen halt volna a Nagy Ugrás következtében,
bár a bizonyítékok szerint az éhínségnek 45 millió áldozata volt.
MOSZKVA, 1923 HAT ÉVVEL SZTÁLIN DIKTÁTORRÁ VÁLÁSA ELŐTT
Lenin egészsége 1923-ra megrendült.
Sztálin mellett Lev Kamenyevet és Grigorij Zinovjevet bízta meg
az ország irányításával.
Közben Sztálin már a következő lépését tervezte.
Sztálinnak bizonyítania kellett,
hogy ő Lenin igazi örököse,
és ugyanaz volt a víziójuk.
Csakhogy akadt egy kis gond.
Az élete végén Lenin már gyanakodott Sztálinra.
Azt mondta, Sztálin túl durva. Túl keveset tűr.
Félt, hogy ha folytatja, meg fogja osztani a pártot.
1924 januárja. Lenin haldoklik.
Sztálin elkezd dolgozni azon,
hogy kedvezőbb színt adjon a kapcsolatuknak.
Lenin halála után
Sztálin azonnal magára vállalja a temetés megtervezését.
Szenvedélyes beszédeket tart Lenin filozófiájáról.
Mauzóleumot épített neki a Vörös téren.
És szoros barátságuk bizonyítására
közreadja a közös fotójukat.
Csak előbb retusálással felnagyíttatja önmagát,
hogy Lenin eltörpüljön az örököse mellett,
és közelebb viszik őket egymáshoz.
Közben el is simítják Sztálin bőrét,
amely a gyerekkori himlő jegyeit viseli,
és meghosszabbítják a gyerekkori balesetben megsérült karját.
Ez a történelem egyik első photoshopolása.
A Leninhez fűződő kapcsolatának átszabása sikeresnek bizonyul.
A következő öt év során
Sztálin megerősíti a pozícióját a szovjet kormányzatban,
és minden vetélytársát félreállítja az abszolút hatalomért vívott harcban.
A Szovjetunió egyszemélyi vezetője lett.
Innentől Sztálin írta a kommunista párt történetét,
és mindenki ezt a verziót tanulta.
A múlt átírása azonban nem sokat ér,
ha a nép más, újabb forrásokból is tájékozódhat.
Ha meg akarod nyerni az igazságért folyó háborút,
ez csak a kezdet.
TAKTIKA CENZÚRÁZZ MINDENT
Az egyik legerősebb eszköz bármelyik vezető számára
az információk kontrollja.
Ha sikerül lezárni az információs csatornákat,
lehetőség van egyetlen narratíva terjesztésére,
és ez lesz a valóság az állampolgárok számára.
Sztálinnak viszonylag könnyű dolga volt.
Nem a nulláról indult.
Sztálin totalitárius diktatúrát örökölt.
A tömegmédia már teljes ellenőrzés alatt volt.
A cári rezsim is alkalmazott cenzúrát,
de ez amatőr próbálkozás volt Sztálinéhoz képest.
Ami a tiltott témákat illeti, Sztálin mindenre gondolt.
Egyéni jövedelmek: kizárt.
Áremelések, bármi az élelmiszerhiányról
vagy az éhezésről: kimondhatatlan.
Bűnözés, munkanélküliség, hajléktalanság: botrányos téma.
Bármilyen katasztrófa, például földrengések és repülőgép-balesetek,
börtönállapotok, külföldi termékek reklámjai.
Pillanat, van más is.
A kormánytisztviselők és feleségük neve, a gyógyszerellátás,
bármi a Kreml építészeti megoldásairól,
valamint a Bolsoj Színház felújításáról. Nyilván.
Sztálin alatt
a könyvtárak megsemmisítették vagy elzárták a káros tartalmakat,
amivel megóvták a szovjet ember befolyásolható tudatát
többek között Sherlock Holmestól.
Miért Sherlock Holmes? Holmes öntörvényű alak.
Túlságosan egyénieskedő Sztálin kollektivista társadalmának.
És Robinson Crusoe-tól.
Robinson Crusoe kapitalista hős.
Vállalkozó szellem. Cselekszik és életben marad.
Ha a könyvek cenzúrázása extrémnek tűnik,
ez semmi sem volt ahhoz képest, ami az igazi válságnál jött.
Az 1920-as évek végén, forrásokat keresve a gazdaság átalakításához,
Sztálin nekilátott a mezőgazdaság teljes átszabásának
a kollektivizálással.
A parasztoknak innentől
a városoknak, a hadseregnek és exportra kellett termelniük.
Ez éhínséghez vezetett.
UKRAJNA, 1931 SZTÁLIN KÉT ÉVE DIKTÁTOR
Csak Ukrajnában milliók haltak éhen. A kannibalizmus sem volt ritka.
A sajtó hallgatott minderről, és az embereknek fogalmuk sem volt róla.
A stratégia téves voltának elismerése helyett
úgy döntött, feláldoz több millió életet
a számára fontosabb cél,
a meglevő szocialista rendszer megvédésének oltárán.
Ezért Sztálin saját valóságot generál.
Minden ellenőrzés alatt van,
hamarosan megoldódik a probléma.
Közben Sztálin elzárja Ukrajnát a világ elől.
Csakhogy végül
a nemzetközi sajtó keselyűi utat találnak maguknak.
A kézikönyvet követve nem kell egyedül megküzdened ezzel a problémával.
TAKTIKA CSÁBÍTSD EL A KÍVÜLÁLLÓKAT
SZTÁLIN HÁROM ÉVE DIKTÁTOR
Az 1930-as években nyugaton sokan, főleg a liberálisok és a baloldaliak,
azt gondolták, hogy a Szovjetunió
alternatíva a kapitalista világválsággal szemben,
ezért nem akarták elhinni a rossz híreket.
Leninnek állítólag volt egy kifejezése
ezekre a váratlan szövetségesekre:
hasznos idióták.
Ki kell használni a gyenge pontjukat,
a hiúságukat, a pénzsóvárságukat,
hogy támogassák a narratívádat,
és ezzel hitelességet és legitimációt adjanak a rezsimednek.
Sztálinon kívül más diktátorok is tudták ezt.
Hitler fontos támogatója volt
Windsor hercegi párja és Charles Lindbergh,
akik emelték a tekintélyét.
Amikor a világ Fidel Castro kubai diktatúrája ellen fordult,
Gabriel García Márquez kolumbiai író
közeli barátja és védelmezője maradt.
Kim Dzsongun észak-koreai diktátor pedig meglepő támogatót talált
Dennis Rodman volt NBA-szupersztár személyében.
Sztálin ennél is tovább ment.
Olyan baloldali írókat és gondolkodókat hív meg,
mint George Bernard Shaw, H. G. Wells és Jean-Paul Sartre,
hogy megtapasztalhassák álmaik szocialista utópiáját.
De a saját igazsága terjesztésére
kell egy olyan tekintélyes újságíró,
mint Walter Duranty.
A NEW YORK TIMES MOSZKVAI TUDÓSÍTÓJA
Duranty 1922 óta volt a New York Times moszkvai embere,
de a szakmában
inkább falábú nőcsábászként volt híres, és nem a szigorú szakmai elveiről.
Duranty ambícióinak és szakmai kikezdhetőségének híre eljut a Kremlbe.
Sztálin meglátja benne a lehetőséget,
amellyel elvonhatja a figyelmet az éhínségről.
Sztálin exkluzív interjút ajánl Durantynek a Kremlben.
Hosszan mesél a kommunizmus csodáiról
és a szovjet jólétről szóló tervekről.
Duranty hálás a lehetőségért.
Lelkes és rajongó cikkeket ír a szovjet vezetőről.
Duranty meghívást kap Ukrajnába,
ahova a legtöbb külföldi tudósító nem léphet be.
Elvitték Ukrajnába,
és olyan helyeket mutattak meg, ahol nem volt éhínség.
De ahogy egyre többet lát az országból,
a valóság tagadhatatlanná válik.
Megírja Duranty az igazságot?
Dehogy.
Tovább írja a cikkeket arról, hogy a pletykák túloznak.
Bármilyen megdöbbentő, a hazugságaiért Pulitzer-díjat kap.
Sztálin pedig jó sajtóhoz jutott világszerte.
Most, hogy üzemel a cenzúra,
és külföldön is elsimítják a PR-problémákat,
ideje új szintre vinni az igazság háborúját.
Ehhez a legszentebb intézményt kell célba venni.
TAKTIKA PUSZTÍTSD EL ISTENT
A vallás általában a megválaszolhatatlan kérdésekre ad választ.
Mi az élet értelme? Miért vagyunk itt?
Csakhogy zsarnokként a spirituális igazságnak csak egy forrása lehet,
ez pedig… Isten tudja… te vagy.
Sztálin el akarta pusztítani a vallást.
Nem csak azért, mert a vallás a nép ópiuma.
Az egyház ellenségei voltak,
mert arany, drágakövek és értékes műtárgyak felett rendelkezett.
Vagyon felett, amely Sztálinnak a szovjet állam felépítéséhez kellett.
Csakhogy a nép a vallás elnyomásától még nem fordul el a hittől.
A hitet le kell váltanod.
A Szovjetunió a saját dogmájára cserélte le a vallást.
Ez volt a marxizmus-leninizmus.
A karácsony és a húsvét helyet…
A szovjetek saját ünnepeket találtak ki.
Május 1., a munka ünnepe,
és november 7., a bolsevik hatalomátvétel napja.
Jézus és a szentek helyére pedig
Sztálin rezsimje kommunista mártírokat állított,
akiket az emberek követhettek,
például ezt a fiút.
A történet szerint
a 13 éves Pavlik Morozov mintadiák és lelkes ifjú kommunista volt,
aki az Ural mélyén élt egy kis faluban.
Csakhogy a nagy éhínség idején próbatétel elé került.
Amikor rájön, hogy az apja gabonát halmoz fel és ad el profitért,
Pavlik hazafias döntést hoz.
Feljelenti az apját,
beszámol a bűneiről a titkosrendőrségnek.
A nagybátyja, a nagyszülei és az unokatestvére nincsenek elragadtatva.
A közeli erdőben meglepik és megölik Pavlikot.
A szovjet újságok beszámolnak a szörnyű bűnről,
Pavlikból népi hős lesz,
a rokonait pedig kivégzik.
Sztálin gondoskodik arról, hogy Pavlik tovább éljen.
A történetéből dalok, színdarabok és könyvek mellett még opera is készül.
Csakhogy a hősi történettel van egy kis gond.
Valószínűleg kitaláció.
A Szovjetunió bukása óta kiderült,
hogy Pavlik Morozov története fikció,
és a propaganda része volt.
Aki azt hiszi, hogy ez számít, nem figyelt eléggé.
Ha a vallást az államra cseréled, az igazságod isteni igazsággá válik.
Ugyanakkor egyesek még mindig makacsul ragaszkodnak egy másik igazsághoz,
az úgynevezett tudományos tényekhez.
Ne aggódj, erre is van megoldás.
TAKTIKA KORRUPT TUDOMÁNY
A tudomány és a kutatás kultúrája,
amely objektív tényekkel dolgozik,
és a következtetések nem az ideológiából, hanem a tényekből származnak,
utálatos a zsarnokoknak.
Nem is csoda, hiszen a tudósok felsőbbrendűnek tartják az igazságukat.
Csakhogy ez nem lehet így.
Francisco Franco spanyol diktátor
feloszlatta a nemzeti tudományos kutatási tanácsot,
elutasítva például az evolúciót,
amely a pártja szerint nem fért össze a keresztény hittel.
Hitler szigorúan korlátozta,
hogy mit lehet kutatni,
elutasítva például a relativitáselméletet,
az árja fizikát részesítve előnyben.
Yahya Jammeh gambiai elnök
több ezer HIV-fertőzöttet kényszerített arra,
hogy a hagyomány gyógyszerek helyett az ő orvosságát használják,
amelyről azt mondta, három nap alatt írtja ki a vírust.
Ez nyilván nem volt igaz.
Sztálin véleményét a tudományról
sok szempontból az ideológia határozta meg.
Ha valamilyen tény nem vágott egybe vele, figyelmen kívül hagyták,
és a tudósokat is erre biztatták.
Ezt értette meg tökéletesen Trofim Liszenko forradalmi biológus.
TROFIM LISZENKO AGRÁRBIOLÓGUS ÉS GENETIKUS
Liszenko biztos volt abban,
hogy a Szovjetunió élelmiszerhiányát
a marxista elvek alkalmazása oldja meg: a növényekre.
Butaságokat művelt.
Például hidegnek tette ki a magokat,
azt gondolva, hogy ettől a növények ellenállnak majd a hidegnek.
Ez természetesen nevetséges.
De elhitette, hogy ez az ötlet közelebb áll a marxista elvekhez.
Sztálinnak pedig tetszett is.
Sztálin meghívta Liszenkót a Kremlbe.
Liszenko megtámadta a modern genetikát,
megkérdőjelezte a tudósok lojalitását,
és azt ígérte, hogy a forradalmi elméletei
őrökre véget vetnek az éhezésnek az országban.
Sztálinnak tetszett, amit hallott.
Néhány éven belül a többi genetikai elméletet betiltották,
a professzorokat kirúgták, a laborokat pedig bezárták.
A tiltakozókat kigyomlálták.
Háború vette kezdetét a szovjet tudományon,
elsősorban a szovjet biológián belül, mindezek miatt.
A propaganda tudományos zseninek és forradalmárnak festette le Liszenkót.
Csakhogy az elméletei a gyakorlatban teljes kudarcot vallottak,
még több halált és szenvedést hozva a szovjet népnek.
Így aztán természetesen Liszenko 1964-ig a helyén maradt.
Sztálin úgy látta, hogy Liszenko képessége a tények „helyrerakására”
a hűség fontos kifejeződése.
Sztálin számára pedig ez a hűség
fontosabb volt maguknál a tudományos tényeknél.
Lássuk csak!
A tudomány hiteltelen, a vallásnak vége, a történelmet újraírták,
a tények helyét átvette a propaganda…
Az igazság elleni háború lassan eredményt hoz.
De le kell győzni még egy akadályt, hogy teljesen ellenőrizd
a nép gondolatait és életét,
és ez az egymásba vetett hitük.
A polgárok közti kapcsolatok.
Ez fenyegetés az önkényuralmi rendszerekre.
Nem lehetnek olyan elvek vagy értékek,
amelyek fontosabbak a vezetőhöz fűződő hűségnél és engedelmességnél.
Ennek a fenyegetésnek a legyőzéséhez gyomor kell, szóval, készülj fel!
TAKTIKA NINCS BIZALOM
A bizalmatlanság rendkívül hatékony eszköz.
Ha az ember már senkiben sem bízik,
önként hódol be az államnak,
mert minden más gyanús.
Azt hinnénk, hogy az igazság elleni kemény harc után
Sztálinnak már nem volt gondja, de a zsarnok munkája sosem ér véget.
MOSZKVA SZTÁLIN ÖT ÉVE DIKTÁTOR
Az a helyzet, hogy 1934-ben
Sztálin még mindig nem tartott a markában mindent.
Még nem zúzta szét minden ellenségét.
Megkezdődnek a moszkvai kirakatperek,
amelyekben a kommunista párt vezető figuráit
nyilvános tárgyaláson perbe fogják azzal a váddal,
hogy összeesküdtek a Szovjetunió ellen.
Az emberek egymás ellen fordításában
a kormányzati tisztogatások csak a kezdetet jelentették.
Ha forradalom hősei valóban árulók,
ki lehet még áruló?
A következtetés nyilvánvaló: bárki.
Az alapelv az volt,
hogy óriási összeesküvés készül az új állam ellen.
Mindenkinek az összeesküvők leleplezése a feladata.
Mit tegyen a hűséges állampolgár?
A szomszédok feljelentik egymást.
A gyerekek a szüleiket.
Lavinaszerűen indult be a vérengzés.
A nagy tisztogatás.
A nagy tisztogatás áldozatainak száma 750 000 felett volt,
és Sztálin mindent gondosan eltervezett.
Erről írt is.
Ha megölsz száz embert, és öt közülük a nép ellensége volt,
ez már egész jó arány.
Ez volt Sztálin modellje. Nem baj, ha túl sok embert ölsz meg.
Az számít, ha túl keveset.
És ha valaki azt mondaná,
hogy a vádak a többiek ellen nem igazak,
jön az egyszerű válasz.
Igazság? A párt dönti el, mi igaz.
A diktatúrákban van egy magasabb rendű igazság,
mégpedig az erő igazsága.
Miután milliók számára definiálta újra az igazság fogalmát,
Sztálin vasmarokkal uralkodott a Szovjetunió felett
még 15 évig.
Mindezek után azt hihetnénk, hogy gonosztevőként emlékeznek rá,
de az igazság… bonyolultabb ennél.
Sokan nagy vezetőként csodálják Sztálint.
Hatalmas emberáldozatok árán átalakította a szovjet társadalmat
agrárból ipari országgá.
Ha a célok elérésén mérjük a sikert,
nagyon sikeres volt.
Most már ismerjük Sztálin legendás uralkodásának titkát,
de a zsarnokság nem csak az elme uralásáról szól.
A lényeg újraépíteni a társadalmat a saját képünkre.
Ennek volt a szakértője Moammer Kadhafi,
aki a víziójára és az olajvagyonra építve
saját maga szentélyévé változtatta Líbiát.
A népem imád engem! Mindenki!
Mi sikerülhetne félre itt?
A feliratot fordította: Vass András